Ehdotus neuvoston asetukseksi (EY) raakatupakka-alan yhteisestä markkinajärjestelystä annetun neuvoston asetuksen (ETY) N:o 2075/92 muuttamisesta /* KOM/98/0019 lopull. - CNS 98/0027 */



Virallinen lehti nro C 108 , 07/04/1998 s. 0087



Ehdotus neuvoston asetukseksi (EY) raakatupakka-alan yhteisestä markkinajärjestelystä annetun neuvoston asetuksen (ETY) N:o 2075/92 muuttamisesta (98/C 108/15) KOM(98) 19 lopull. - 98/0027 (CNS) (Komission esittämä 12 päivänä helmikuuta 1998) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 2595/97 (2), 26 artiklassa säädetään, että komissio esittää ehdotuksia raakatupakka-alan yhteisessä markkinajärjestelyssä käytettävistä palkkio- ja kiintiöjärjestelmistä, tupakkamarkkinoiden tämänhetkiselle tilanteelle on ominaista tarjonnan ja kysynnän välinen epätasapaino, joka johtuu suureksi osaksi yhteisön tuotannon heikosta laadusta; tämä tilanne vaatii alan perustavanlaatuista uudistusta, jonka avulla voitaisiin parantaa sen taloudellista tilaa; tähän uudistukseen sisältyy yhteisön tuen muuttaminen siten, että se suhteutetaan tuotteiden laatuun, kiintiöjärjestelmä tehdään joustavammaksi ja yksinkertaisemmaksi, valvontaa vahvistetaan ja kansanterveyteen ja ympäristönsuojelun huomioonottamiseen liittyviä vaatimuksia noudatetaan paremmin, yhteisön tuotannon laadun ja arvon parantamisen edistämiseksi on aiheellista, samalla kun tuottajien tulotuki taataan, liittää osa palkkiosta tuotetun tupakan arvoon; tällaisen mukauttamisen taso voi vaihdella lajikkeiden ja niiden jäsenvaltioiden mukaan, joissa tupakkaa viljellään; ollakseen tehokas vaihtelun on sijoituttava vaihteluväliin, olisi säädettävä siirtymäkaudesta, koska muutokset ovat huomattavia; tuottajaryhmittymissä olisi otettava käyttöön järjestelmä, joka mahdollistaa kunkin yksittäisen tuottajan saaman markkinahinnan vertailun, on välttämätöntä vahvistaa valvontaa tupakka-alalla; "tuottajan", "ensimmäisen jalostusasteen yrityksen" ja "tupakan ensimmäisen jalostusasteen" määritelmät on syytä tarkentaa ja sallia valvontaelinten pääsy kaikkiin tehtäviensä suorittamisessa tarvittaviin tietoihin, olisi otettava käyttöön viljelysopimuksia koskeva tarjouskilpailujärjestelmä, jotta tupakan sopimushinnat vastaisivat paremmin markkinoiden edellytyksiä, osallistuessaan toimitetun tupakan ostohinnan määrittämiseen jalostusyrityksellä on erittäin keskeinen merkitys kullekin yksittäiselle tuottajalle maksettavan palkkion suuruuden määräytymisessä; ensimmäisen jalostusasteen yritys hyötyy välillisesti yhteisön tuesta ostaessaan tuetun tuotteen; kansallisille viranomaisille on annettava lupa ryhtyä tarvittaviin toimiin sellaisia ensimmäisen jalostusasteen yrityksiä vastaan, jotka eivät noudata yhteisön säännöksiä; tämän vuoksi on aiheellista perustaa hyväksymisjärjestely, jossa hyväksytyt ensimmäisen jalostusasteen yritykset voivat tehdä viljelysopimuksia; hyväksyminen on peruutettava, jos voimassa olevia säännöksiä ei noudateta, alan hallinnon yksinkertaistamiseksi tuottajaryhmittymän on taattava palkkion muuttuvan osan maksaminen tuottajille sekä tuotantokiintiöiden jako ryhmittymän jäsenten kesken, tuottajien kesken on aiheellista sallia kiintiöiden siirtäminen tuotantorakenteiden parantamiseksi; lisäksi on syytä ottaa käyttöön kiintiöiden takaisinostojärjestelmä, josta voisivat hyötyä tuottajat, jotka haluavat lähteä alalta, mutta eivät löydä ostajaa omille kiintiöilleen, ja on välttämätöntä taata se, että kansanterveyteen ja ympäristöön liittyvät vaatimukset otetaan huomioon; tämän vuoksi on aiheellista kaksinkertaistaa palkkiosta pidätettävä osa, joka käytetään yhteisön raakatupakka-alan tutkimus- ja tiedotusrahaston rahoittamiseen, ja on aiheellista, että erityistukea ei käytetä pelkästään tuottajaryhmittymien tukemiseen niiden vastuulleen saamien uusien hallintotehtävien hoitamista varten vaan myös sellaisten toimien rahoittamiseen, joilla pyritään ottamaan ympäristö paremmin huomioon, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2075/92 seuraavasti: 1. Korvataan 3 artiklan 1 ja 2 kohta seuraavasti: "1. Satovuodesta 1999 lähtien otetaan käyttöön palkkiojärjestelmä, jossa vahvistetaan palkkion suuruus kaikille eri ryhmiin kuuluville tupakkalajikkeille. 2. Belgiassa, Saksassa, Ranskassa ja Itävallassa viljeltäville flue cured, light air cured ja dark air cured -lajikkeille myönnetään kuitenkin lisätukea. Sen suuruus on sama kuin vuoden 1997 satoon sovellettavan lisätuen." 2. Lisätään 4 artiklan jälkeen 4 a artikla seuraavasti: "4 a artikla 1. Palkkio koostuu kiinteästä osasta, muuttuvasta osasta ja erityistuesta. 2. Palkkion muuttuva osa on 35-45 prosenttia kokonaispalkkiosta. Muuttuva osa otetaan käyttöön vaiheittain satovuoteen 2001 mennessä. Muuttuvaa osaa voidaan näissä rajoissa mukauttaa lajikeryhmän tai jäsenvaltion mukaan. 3. Kiinteä osa maksetaan tuottajaryhmittymälle, joka jakaa sen kullekin jäsenelleen, tai yksittäisille tuottajille, jotka eivät ole ryhmittymän jäseniä. 4. Palkkion muuttuva osa maksetaan tuottajaryhmittymälle, joka jakaa sen kullekin jäsenelleen ensimmäisen jalostusasteen yrityksen yksittäisen tuotannon ostamisesta maksaman ostohinnan mukaisesti. 5. Tuottajaryhmittymälle maksetaan erityistuki, joka saa olla enintään 2 prosenttia kokonaispalkkiosta." 3. Korvataan 6 ja 7 artikla seuraavasti: "6 artikla 1. Viljelysopimus tehdään tupakan ensimmäisen jalostusasteen yritysten ja tuottajaryhmittymän tai ryhmittymään kuulumattomien yksittäisten tuottajien välillä. 2. Tässä asetuksessa tarkoitetaan - `tuottajalla` raakatupakkatuotantonsa ensimmäisen jalostusasteen yrittäjälle viljelysopimuksen mukaisesti toimittavia yksittäisiä tuottajia, jotka eivät ole ryhmittymän jäseniä, yksittäisiä tuottajia, jotka ovat ryhmittymän jäseniä sekä tuottajaryhmittymiä, - `ensimmäisen jalostusasteen yrittäjällä` jokaista hyväksyttyä luonnollista tai oikeushenkilöä, joka toteuttaa tupakan ensimmäisen asteen jalostusta ja käyttää omissa nimissään ja omaan lukuunsa yhtä tai useampaa raakatupakan ensimmäisen jalostusasteen laitosta, jossa on tarkoitukseen soveltuvat laitteistot ja varusteet, - `tupakan ensimmäisellä jalostusasteella` tuottajan toimittaman raakatupakan jalostusta muuttumattomaksi, varastoitavaksi tuotteeksi, joka on pakattu yhdenmukaisiin kääröihin tai kolleihin ja joka täyttää lopullisten käyttäjien (valmistajien) laadulliset vaatimukset. 3. Viljelysopimukseen on kuuluttava vähintään: - ensimmäisen jalostusasteen yrityksen sitoutuminen maksamaan tuottajalle laatuluokan mukainen ostohinta, - tuottajan sitoutuminen toimittamaan jalostusyritykselle raakatupakkaa, joka täyttää sopimuksessa määrätyt laatuvaatimukset. 4. Kun tupakan toimittamisesta ja 3 kohdan ensimmäisessä luetelmakohdassa tarkoitetun summan maksamisesta on esitetty selvitys, jäsenvaltion toimivaltainen elin maksaa: - palkkion kiinteän osan tuottajaryhmittymälle tai yksittäisille tuottajille, jotka eivät ole ryhmittymän jäseniä - palkkion muuttuvan osan ja erityistuen tuottajaryhmittymälle. 5. Otetaan käyttöön viljelysopimuksia koskeva tarjouskilpailujärjestelmä, joka koskee kaikkia 1 kohdassa tarkoitettuja ennen tupakan toimittamispäivää tehtyjä sopimuksia. 7 artikla Yksityiskohtaiset säännöt tämän osaston soveltamisesta annetaan 23 artiklassa säädettyä menettelyä noudattaen. Näihin sääntöihin sisältyy erityisesti: - tuotantoalueiden rajaaminen kaikille lajikkeille, - toimitettua tupakkaa koskevat laatuvaatimukset, - muut viljelysopimukseen liittyvät ehdot ja sopimuksen tekemisen aikaraja, - tuottajalta mahdollisesti vaadittava takuu sekä kyseisen takuun antamiseen ja vapauttamiseen liittyvät ehdot, siinä tapauksessa, että pyydetään ennakkomaksua, - palkkion muuttuvan osan määrittäminen, - palkkion myöntämiseen liittyvät erityiset edellytykset siinä tapauksessa, että sopimus solmitaan tuottajaryhmittymän kanssa, - toimenpiteet, jotka on toteutettava siinä tapauksessa, että tuottaja tai ensimmäisen jalostusasteen yritys ei täytä sopimusvelvoitteitaan, - viljelysopimuksia koskevan tarjouskilpailujärjestelmän käyttöönotto." 4. Korvataan 8-11 artikla seuraavasti: "8 artikla Yhteisölle vahvistetaan yleinen enimmäistakuukynnys, jonka suuruus on 350 600 tonnia raakatupakkaa lehtinä satovuotta kohti. Tämän takuukynnyksen perusteella neuvosto vahvistaa perustamissopimuksen 43 artiklan 2 kohdassa määrättyä menettelyä noudattaen kolmelle peräkkäiselle vuodelle erityiset takuukynnykset kullekin lajikeryhmälle. 9 artikla 1. Takuukynnysten noudattamisen varmistamiseksi otetaan käyttöön tuotantokiintiöjärjestelmä. 2. Neuvosto jakaa perustamissopimuksen 43 artiklan 2 kohdassa määrättyä menettelyä noudattaen kolmelle peräkkäiselle satovuodelle tuottajajäsenvaltioiden kesken kunkin lajikeryhmän käytettävissä olevat määrät. 3. Jäsenvaltiot jakavat 2 kohdan mukaisesti vahvistettujen määrien perusteella tuotantokiintiöt sellaisten yksittäisten tuottajien kesken, jotka eivät ole tuottajaryhmittymän tai tuottajaryhmittymien jäseniä, suhteessa niiden määrien keskiarvoon, jotka kaikki yksittäiset tuottajat ovat viimeistä satovuotta edeltävien kolmen vuoden aikana toimittaneet jalostukseen lajikeryhmittäin eriteltynä, sanotun kuitenkaan rajoittamatta 4 ja 5 kohdan soveltamista. 4. Ennen viljelysopimuksen tekemiselle säädettyä aikarajaa jäsenvaltiot voivat siirtää takuukynnysten määriä 3 kohdan mukaisesti toiseen lajikeryhmään. Jos lajikeryhmän takuukynnyksen määrää vähennetään tonnilla, saa toista lajikeryhmää lisätä enintään tonnilla, jollei kolmannen alakohdan soveltamisesta muuta johdu. Takuukynnyksen määrien siirtäminen lajikeryhmästä toiseen ei saa aiheuttaa lisäkustannuksia EMOTR:lle. Ensimmäisessä alakohdassa tarkoitetut määrät määritetään 23 artiklassa säädettyä menettelyä noudattaen. 5. Luodaan kansalliset kiintiöreservit, joiden toimintaa koskevat yksityiskohtaiset säännöt hyväksytään 23 artiklassa säädettyä menettelyä noudattaen. 10 artikla 1. Mitään palkkiota ei voida myöntää tuottajan kiintiön ylittäviltä määriltä. 2. Poiketen siitä, mitä 1 kohdassa säädetään, tuottaja voi toimittaa kunkin lajikeryhmän osalta liiallisen tuotantonsa, jonka määrä vastaa enintään 10 prosenttia hänen kiintiöstään, ja tälle ylimenevälle osuudelle voidaan myöntää palkkio seuraavana satovuonna, jos asianomainen tuottaja vähentää tuotantoaan tämän satovuoden osalta vastaavasti siten, että kahden kyseisen satovuoden yhdistettyjä kiintiöitä noudatetaan. 3. Jäsenvaltioilla täytyy olla käytettävissään tarkat tiedot kaikkien yksittäisten tuottajien tuotannosta siten, että näille voidaan tarvittaessa myöntää tuotantokiintiöt. 4. Tuotantokiintiöitä voidaan siirtää yksittäisten tuottajien välillä samassa tuottajajäsenvaltiossa. 11 artikla Yksityiskohtaiset säännöt tämän osaston soveltamisesta annetaan 23 artiklassa säädettyä menettelyä noudattaen." 5. Korvataan 12, 13 ja 14 artikla seuraavasti: "12 artikla 1. Jäljempänä 4 a artiklassa tarkoitettu erityistuki maksetaan tuottajaryhmittymälle tarkoituksiin, jotka liittyvät ympäristön huomioonottamiseen, tuotannon laadun parantamiseen ja turvaamiseen, hallinnoinnin vahvistamiseen ja yhteisön säännöstön noudattamisen varmistamiseen ryhmittymässä. 2. Komissio määrittää yksityiskohtaiset säännöt tämän artiklan soveltamisesta 23 artiklassa säädettyä menettelyä noudattaen. Ne sisältävät erityisesti sääntöjä, jotka koskevat: - erityistuen määrän vahvistamista, - erityistuesta osalliseksi pääsevien tuottajaryhmittymien määrittelemistä, - ryhmittymän tunnustamiseen liittyviä ehtoja, - erityistuen käyttöä, erityisesti varojen asianmukaista jakamista 1 kohdassa säädettyihin tarkoituksiin. 13 artikla 1. Perustetaan yhteisön tupakka-alan rahasto, jota rahoitetaan pidättämällä kaksi prosenttia palkkion määrästä. 2. Kyseisestä rahastosta rahoitetaan toimintaa seuraavilla aloilla: - tupakanpolton vastainen toiminta ja erityisesti tiedottaminen tupakan kulutukseen liittyvistä vaaroista - raakatupakan viljelyyn liittyvä tutkimus erityisesti ihmisterveydelle vaarattomampien lajikkeiden ja viljelymenetelmien kehittämiseksi sekä ympäristönsuojelun edistämiseksi. 3. Yksityiskohtaiset säännöt tämän artiklan soveltamisesta annetaan 23 artiklassa säädettyä menettelyä noudattaen. 14 artikla 1. Niiden tuottajien uudelleenkoulutuksen helpottamiseksi, jotka päättävät poistua alalta itsenäisesti ja vapaaehtoisesti, otetaan käyttöön 23 artiklassa säädettyä menettelyä noudattaen kiintiöiden takaisinosto-ohjelma, johon liittyy tämän asetuksen 8 artiklassa tarkoitettujen takuukynnysten määrien vastaava vähentäminen. 2. Maaseudun rakenteellisia kehitysohjelmia vaikeuksissa olevien tupakanviljelyalueiden muuttamiseksi muuhun toimintaan soveltuviksi voidaan toteuttaa yhteisön rakennepolitiikan yhteydessä." 6. Korvataan V osaston otsikko seuraavasti: "V OSASTO Valvontatoimenpiteet" 7. Korvataan 17 artikla seuraavasti: "17 artikla 1. Jäsenvaltioiden on toteutettava kaikki tarvittavat toimenpiteet yhteisön säännösten noudattamisen valvomiseksi ja varmistamiseksi raakatupakka-alalla. 2. Jäsenvaltiot ottavat käyttöön niitä ensimmäisen jalostusasteen yrityksiä koskevan hyväksymisjärjestelmän, joilla on lupa tehdä viljelysopimuksia. 3. Jäsenvaltiot voivat peruuttaa jalostusyritykseltä tälle myönnetyn luvan, jos tämä tahallisesti tai törkeästä laiminlyönnistä johtuen jättää noudattamatta yhteisön raakatupakka-alaa koskevia säännöksiä. 4. Jäsenvaltiot toteuttavat tarvittavat toimenpiteet, jotta valvontaelimet voivat valvoa yhteisön säännösten noudattamista ja erityisesti: - pääsevät tuotanto- ja jalostuslaitoksiin - voivat tutustua kirjanpitotietoihin, ensimmäisen jalostusasteen yritysten varastoihin ja muihin valvonnan kannalta tarpeellisiin asiakirjoihin ja ottaa näistä jäljennöksiä tai otteita - voivat saada kaikki tarvittavat tiedot erityisesti sen varmistamiseksi, että toimitettu tupakka on todella jalostettu - saavat tuotannon määrää ja ostohintaa koskevat täsmälliset tiedot kaikkien yksittäisten tuottajien osalta - valvovat tupakan laatua ja jalostusyrityksen ostohinnan maksamista yksittäiselle tuottajalle - valvovat vuosittain yksittäisten tuottajien istuttamia viljelyaloja. 5. Tämän osaston soveltamista koskevat yksityiskohtaiset säännöt annetaan 23 artiklassa säädettyä menettelyä noudattaen." 8. Lisätään 17 artiklan jälkeen VI osaston otsikko seuraavasti: "VI OSASTO Yleiset ja siirtymämääräykset" 9. Korvataan 20 artikla seuraavasti: "20 artikla Ennakoimattomien markkinaolosuhteiden varalta markkinoiden erityisiä tukitoimenpiteitä voidaan toteuttaa 23 artiklassa säädettyä menettelyä noudattaen. Kyseisiä toimenpiteitä voi toteuttaa ainoastaan siltä osin ja niin kauan kuin ne ovat ehdottoman välttämättömiä markkinoiden tukemiseksi." 10. Korvataan 26 artikla seuraavasti: "26 artikla Ennen 1 päivää huhtikuuta 2002 komissio esittää neuvostolle kertomuksen raakatupakka-alan yhteisen markkinajärjestelyn toiminnasta." 11. Lisätään 27 artiklaan toinen alakohta seuraavasti: `Jos on tarpeen helpottaa siirtymätoimenpiteillä tähän asetukseen asetuksella (EY) N:o . . . tehtyjen muutosten soveltamista, kyseiset toimenpiteet annetaan 23 artiklan perusteella.` 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan satovuodesta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 215, 30.7.1992, s. 70. (2) EYVL L 351, 23.12.1997, s. 11.